EkBass/fiwiki-20250220-pages-articles huggingface dataset:
Karmapa (dokumentti)

Karmapa – Jumaluuden kaksi tietä on ohjaaja Arto Halosen 1994–1998 Tiibetissä ja Kiinassa ohjaama elokuva. Helsingin Sanomien mukaan Arto Halonen on arvostetuimpia suomalaisia elokuvantekijöitä. Elokuva on palkittu Euroopan unionin humanitäärisellä palkinnolla. Elokuva kertoo Tiibetin hengellisestä yhteisöstä ja Kiinan Tiibetin politiikasta. Se kertoo kahdesta Tiibetin buddhalaisesta karmapa-lamasta, jotka valmistautuvat maan hengellisen johtajan tehtäviin. Ohjaaja Arto Halosen mukaan elokuva kertoo Tiibetin harjoittamasta uskonnon ja kulttuurin sorrosta ja Kiinan soluttautumisesta Tiibetin buddhalaiseen yhteisöön. Halosen mukaan Kiinan tavoite on valita seuraava Dalai-lama Tiibetin marionettihallitsijaksi. Kiinan viranomaiset valvoivat dokumentin kuvauksia Tiibetissä ja Kiinassa ja pyrkivät vaikuttamaan elokuvan lopputulokseen. Kiina yritti estää elokuvan esittämisen Hongkongissa elokuvajuhlilla vuonna 1999. Elokuva ja teoksesta kertova Karmapa- matka maailman katolla -ohjelma ovat yhteistuotantoa Yle TV2:n dokumenttiprojektin kanssa. Kiina kielsi Arto Haloselta viisumin Pekingin olympialaisiin kesäkuussa 2008 Suomen Olympiakomitean virallisena vieraana. Halosen mukaan syy perustui tähän elokuvaan Tiibetistä. Veikkaus kutsui Halosen heinäkuussa kutsuvieraakseen, koska hän on merkittävä elokuva-alan toimija. Veikkauksen tarkoituksena on verkostoida kulttuurivaikuttajia yhteen puhumaan muun muassa olympia-aatteesta. Veikkaus ei voi vaikuttaa viisumipäätökseen, koska se ei ole hakenut viisumia. Veikkaus on varmistanut, että Suomen olympiakomitea hoitaa Halosen asiaa. Ainakaan elokuun 4. päivä kansainvälinen olympiakomitea eikä Suomen olympiakomitea ei havaintojen mukaan ollut kommentoinut edistystä neuvotteluissa. Suomen olympiakomitea kysyi syytä viisumipäätökselle. Suomen olympiakomitean lausunnosta jäi epäselväksi, onko se pyytänyt kansainvälistä olympiakomiteaa neuvottelemaan oman vieraansa viisumista, joka hylättiin perustuen länsimaissa palkittuun tiedotukseen Kiinan ihmisoikeuksista. == Lähteet == * Kiina ei päästä Arto Halosta olympialaisiin, Kiinan suurlähetystö ei kertonut Suomen olympiakomitealle syytä viisumihakemuksen hylkäämiseen, ”On selvää, että kielteinen viisumipäätös liittyy Karmapa-elokuvaani” Helsingin Sanomat 18.7.2008 C1 * == Aiheesta muualla == * * La Chine refuse un visa à un cinéaste Le Figaro 18.7.2008 * 29.07 - Finnish filmmaker refused visa for China Beijing Games update, Reporters Without Borders, Paris * Karmapa - Two Ways of Divinity Arto Halonen Finland, 1998 IDFA * Karmapa lehdistökuvat Luokka:Suomalaiset dokumenttielokuvat Luokka:Vuoden 1998 dokumenttielokuvat Luokka:Arto Halosen ohjaamat elokuvat
Painin maailmanmestaruuskilpailut 1967 (kreikkalais-roomalainen paini)

Vuoden 1967 painin maailmanmestaruuskilpailut järjestettiin kreikkalais- roomalaisen painin osalta Bukarestissa, Romaniassa syyskuussa. Kisoissa painittiin kahdeksassa painoluokassa. Samana vuonna järjestettiin erikseen vapaapainin MM-kilpailut New Delhissä. == Mitalistit == Painoluokka Kultaa Hopeaa Pronssia 52 kg Vladimir Bakulin Cornel Turturea Imre Alker 57 kg Ion Baciu János Varga Tsutomu Hanahara 63 kg Roman Rurua Simion Popescu Hideo Fujimoto 70 kg Eero Tapio Antal Steer Vahap Pehlivan 78 kg Viktor Igumenov Rudolf Vesper Jan Karström 87 kg Laszlo Sillai Valentin Oleinik Waclaw Orlowski 97 kg Nikolai Jakovenko Bojan Radev Nicolae Martinescu yli 97 kg István Kozma Anatoli Roštšin Petr Kment == Lähteet == * FILA:n tietokanta 1967 kreikkalais-r. Luokka:Vuoden 1967 urheilu Luokka:Bukarestin urheilu
Tashi Peljor

Tashi Peljor (s. 15. heinäkuuta 1978) on bhutanilainen jousiampuja. 2004 Ateenan olympialaisissa Peljor voitti jousiammunnassa ensimmäisellä kierroksella huomattavasti ranking-listalla korkeammalla olleen vastustajansa Jocelyn de Grandisin. Seuraavalla kierroksella Peljor kuitenkin putosi valkovenäläiselle Anton Prylepaulle. 2008 Pekingin olympialaisissa Peljor toimi maansa lipunkantajana avajaisissa. Hän putosi ensimmäisellä karsintakierroksella taiwanilaiselle Wang Cheng Pangille. Peljor on 165 senttimetriä pitkä ja painaa 60 kilogrammaa. ==Lähteet== * http://www.sports- reference.com/olympics/athletes/pe/tashi-peljor-1.html * http://news.bbc.co.uk/sport2/hi/olympics_2004/archery/results/3934545.stm Luokka:Bhutanilaiset jousiampujat Luokka:Vuonna 1978 syntyneet Luokka:Elävät henkilöt
Gurkhat

Gurkhat ovat nepalilaisia sotilaita, joita palvelee Ison-Britannian ja Intian asevoimissa. Gurkhat tunnetaan erityisen rohkeina, uskollisina ja ammattitaitoisina sotilaina. Gurkhien tunnusomainen ase on käyrä kukri-veitsi, Nepalin kansallisase. Nimitys gurkha viittaa 700-luvulla eläneeseen hindusoturiin ja pyhimykseen Guru Gorakhnathiin.Tieteen kuvalehti Historia 16/2013, s. 36–43. Gurkhat värvätään perinteisesti Nepalin kukkuloiden heimoista. Britit saivat heihin ensikontaktinsa vuonna 1814, kun Englannin Itä-Intian kauppakomppania taisteli heitä vastaan Nepalin-vastaisessa sodassa. Britit vaikuttuivat gurkhien kyvyistä ja kunniantunnosta, ja alkoivat värvätä heitä brittien riveihin. Sota päättyi vuonna 1816, minkä jälkeen värväämistä voitiin alkaa suorittaa virallisesti. Gurkhia taisteli kauppakomppanian riveissä esimerkiksi pindarisodassa 1817–1818, sikhisodissa 1845–1846 ja 1848–1849 sekä sepoykapinassa 1857–1858. Kun komppania lakkautettiin, gurkhat liitettiin brittiläisen Intian asevoimiin. Moni gurkha taisteli sen jälkeen ensimmäisessä ja toisessa maailmansodassa. Kun Intia itsenäistyi vuonna 1947, neljä gurkharykmenttiä liitettiin Ison-Britannian asevoimiin ja kuusi rykmenttiä Intian asevoimiin. 2000-luvulla Intian asevoimissa palvelee kymmeniä tuhansia gurkhia ja brittiarmeijassakin useita tuhansia. Kaikkiaan kolmetoista gurkhaa on saanut Viktorian risti -ansiomerkin urheasta toiminnastaan taistelussa Yhdistyneen kuningaskunnan puolesta. Britannian ja Intian armeijat ovat toteuttamassa hanketta, joka mahdollistaisi gurkhanaisten värväämisen maidensa gurkhayksikköihin. Nepalissa aiheesta käydään julkista keskustelua. Toisaalta naisten värväytymisessä nähdään mahdollisuus lisätä sukupuolten tasa-arvoisuutta ja parantaa Nepalin taloutta, mutta vastustajien mukaan gurkhien värvääminen muiden maiden armeijoihin ja sotiin on ylipäätään vanhentunut käytäntö, joka olisi pitänyt lopettaa jo aikoja sitten.Gurung, Tim I: Britain and India want Gurkha women to fight in their armies. Nepal’s not so sure South China Morning Post 22.9.2021. Viitattu 20.2.2022 ==Lähteet== ==Aiheesta muualla== Luokka:Nepalilainen yhteiskunta Luokka:Historialliset joukkotyypit
Mate Parlov

Mate Parlov (16. marraskuuta 1948 Split, Jugoslavia - 29\. heinäkuuta 2008 Pula, Kroatia) oli jugoslavialainen nyrkkeilijä. Amatöörinä hän oli sekä olympiavoittaja että maailmanmestari. Ammattilaisena hän voitti raskaassa keskisarjassa Euroopan-mestaruuden sekä WBC-liiton maailmanmestaruuden. Hänet pidetään yleisesti Kroatian, ja Jugoslavian, kaikkien aikojen parhaana nyrkkeilijänä. == Amatööriura == Mate Parlov kävi amatööriurallaan 310 ottelua, ja hävisi niistä vain kolme. Hän voitti Jugoslavian mestaruuden kahdeksan kertaa (1967-1974) raskaassa keskisarjassa. Viisi kertaa (1970–1974) hän voitti Balkanmaiden mestaruuden. Vuoden 1968 olympialaisissa Méxicossa Parlovin tie keskisarjassa katkesi puolivälierässä, tulevaa mestaria Chris Finnegania vastaan. Vuonna 1971 hän voitti Euroopan mestaruuden raskaassa keskisarjassa. Vuoden 1972 olympialaisissa Münchenissä Parlov voitti kultaa ja vuonna 1973 hän saavutti uransa toisen EM-kullan, tällä kertaa raskaassa keskisarjassa. Seuraavana vuonna Parlov voitti MM-kultaa Havannassa. == Ammattilaisura == Amatöörinyrkkeilyn tuoreena maailmanmestarina Parlov siirtyi ammattilaiseksi vuonna 1974. Hän voitti raskaan keskisarjan Euroopan mestaruuden 10. heinäkuuta 1976, teknisellä tyrmäyksellä Domenico Adinolfia vastaan. Hän puolusti mestaruutensa menestyksekkäästi kolme kertaa, jonka jälkeen hän 7. tammikuuta 1978 pääsi ottelemaan WBC-liiton maailmanmestaruudesta Miguel Angel Cuelloa vastaan. Parlov voitti ottelun tyrmäyksellä yhdeksännessä erässä. Hän puolusti mestaruutensa yhden kerran, mutta hävisi 2. joulukuuta samana vuonna mestaruuden Marvin Johnsonille teknisellä tyrmäyksellä. 8\. joulukuuta 1979 Parlov otteli alemman raskaansarjan WBC-liiton MM-vyöstä Marvin Camelia vastaan. Ottelu päättyi tasapistein, mutta uusintaottelussa 31. maaliskuuta 1980 Camel voitti yksimielisellä tuomaripäätöksellä ja piti siten mestaruutensa. Ottelu jäi Parlovin viimeiseksi. Hän voitti ammattiuransa 29 ottelusta 24 (kolme tyrmäyksellä) ja hävisi kolme (kaksi päättyi ratkaisemattomina). == Nyrkkeilyuran jälkeen == Oman aktiiviuransa jälkeen Mate Parlov toimi Juvoslavian nyrkkeilyvalmentajana vuoden 1984 olympialaisissa. Kisoissa maan nyrkkeilijät saavuttivat kaikkien aikojen parhaat tuloksensa, yksi kultamitali, yksi hopeamitali ja kahden pronssimitalit. Uransa jälkeen Parlov vetäytyi julkisuudesta ja muutti Fažanaan, Pulan kaupungin läheisyyteen. Pulassa hän piti omaa kahvilaa. Maaliskuussa 2008 hänellä diagnosoitiin keuhkosyöpää ja viisi kuukautta myöhemmin, 29. heinäkuuta, hän kuoli matkalla sairaalaan Pulassa. == Aiheesta muualla == * Mate Parlovin ammattilaisottelutilastot BoxRec-tietokannassa Luokka:Jugoslavialaiset nyrkkeilijät Luokka:Kroatialaiset nyrkkeilijät Luokka:Jugoslavialaiset olympiavoittajat Luokka:Vuonna 1948 syntyneet Luokka:Vuonna 2008 kuolleet
Fibroblasti

Fibroblasti on sidekudoksessa esiintyvä solutyyppi. Fibroblastit muodostavat sidekudoksen säiemäisiä valkuaisaineita. Fibroblastit kehittyvät lopulta fibrosyyteiksi. Sidekudoksessa esiintyy alkuvaiheessa huomattavasti aktiivisia fibroblasteja, jotka ovat muodoltaan pitkulaisia ja niissä on pullea tuma sekä punertava solulima. Sidekudoksen kehittyessä fibroblasteista muodostuu fibrosyyttejä. ==Lähteet== == Aiheesta muualla == Luokka:Solut
Toni Niemi

Toni Niemi (s. 14. maaliskuuta 1985 Pirkkala) on suomalainen jääkiekkoilija. Hän siirtyi kaudeksi 2012–2013 Mestis-seura LeKiin. Niemeä on luonnehdittu varmaotteiseksi peruspuolustajaksi. Hän luistelee hyvin ja hoitaa puolustuspään tehtävät luotettavasti. Niemellä on sanottu olevan potentiaalia myös kiekolliseen peliin, mutta ennen kautta 2008–2009 hän on tehnyt SM- liigassa vain yhden maalin ja antanut viisi syöttöä. Moitittu Niemeä on siitä, että kohtalaisesta koosta huolimatta hänen otteensa kentällä ovat olleet pehmeitä. Niemi aloitti Ilveksen edustusjoukkueessa kaudella 2004–2005 ja vakiinnutti paikkansa seuraavalla kaudella, jolla hän pelasi 53 ottelua. Siitä lähtien Niemi on kuulunut joukkueen vakiokokoonpanoon, ja hänellä on sopimus Ilveksen kanssa kauden 2008–2009 loppuun. Niemi pelasi kaudella 2003–2004 muutamia Mestis-otteluita nuorten maajoukkueen riveissä, mutta ei ole esiintynyt nuorten tai aikuisten arvoturnauksissa. Niemi siirtyi kauden 2008–2009 Ilveksestä Mestiksen KooKoohon, jossa pelasi kolmen kauden ajan. Viimeisellä KooKoo-kaudellaan Niemi pelasi myös lainalla SM-liigaseuroissa Pelicansissa ja Tapparassa. Hän teki kesällä 2012 sopimuksen Mestiksen LeKin kanssa. Tammikuussa 2015 Niemi siirtyi ottelukohtaisella lainasopimuksella yhdessä Teddy Da Costan kanssa Pelicansiin. ==Tilastot== 2004–05 Ilves SML 14 0 0 0 0 2 0 0 0 0 Ilves A-SML 33 8 10 18 10 9 1 2 3 2 2005–06 Ilves SML 53 0 1 1 16 1 0 0 0 20 Ilves A-SML 10 2 3 5 0 3 0 0 0 4 2006–07 Ilves SML 45 1 2 3 28 7 0 0 0 2 2007–08 Ilves SML 56 0 2 2 14 1 0 0 0 0 2008–09 Ilves SML 49 0 2 2 12 3 0 0 0 0 LeKi Mestis 9 1 0 1 2 2009–10 KooKoo Mestis 39 0 13 13 34 7 1 2 3 2 2010–11 KooKoo Mestis 49 7 25 32 14 8 0 3 3 2 2011–12 KooKoo Mestis 44 2 10 12 12 11 0 1 1 2 Pelicans SML 1 1 0 1 0 – – – – – Tappara SML 4 0 1 1 0 – – – – – 2012–13 LeKi Mestis 23 0 3 3 0 4 0 1 1 0 Ilves SML 12 0 1 1 2 – – – – – 2013–14 LeKi Mestis 49 4 21 25 22 – – – – – 2014–15 Pelicans SML 2 0 0 0 0 – – – – – LeKi Mestis 55 2 10 12 14 – – – – – 8 kautta yhteensä SML 236 2 9 11 72 14 0 0 0 22 ==Lähteet== * * Niemi Ilves.comissa * Ilveksen pelaaja-arvostelut 2007–2008 Jatkoaika.comissa === Viitteet === Luokka:Suomalaiset jääkiekkoilijat Luokka:Vuonna 1985 syntyneet Luokka:Elävät henkilöt
FSH

FSH eli follikkelia stimuloiva hormoni tai follitropiini on aivolisäkkeen etulohkon hormoni. FSH edistää kuukautiskierron alussa munasolun ja munarakkulan kasvua sekä lisää munarakkulan tekemää hormonien eritystä. FSH ohjaa myös siittiöiden tuotantoa kiveksissä. FSH:n erityksellä on hiirikokeissa havaittu olevan yhteys Alzheimerin tautiin. Follitropiinin CAS- numero on 9002-68-0. ==Lähteet== == Aiheesta muualla == *Työterveyskirjasto: Follitropiini *KEGG: Follitropin *ChemBlink: Follicle stimulating hormone Luokka:Peptidihormonit Luokka:Tropiinit
Tatu Backman

Tatu Backman (s. 14. joulukuuta 1979 Pyhäjoki) on suomalainen uransa lopettanut jääkiekkoilija, joka edusti viimeiseksi Suomi-sarjan Kiekko-Laseria kaudella 2009–2010. Backman pelasi kasvattajaseurassaan Oulun Kärpissä kauteen 1999–2000 asti ja pääsi pelaamaan yhden ottelun 1. divisioonassa. Kaudet 2000–2005 Backman pelasi Mestiksessä KooKoon, Hermeksen ja Sportin riveissä. Vuosina 2005–2008 hän pelasi Tanskassa Herlev Hornetsin ja Frederikshavn IK:n riveissä. SM-liigassa Backman pelasi kaudella Kärpissä, jonne sai sopimuksen koeajan kautta. Backman pelasi 33 ottelua ja keräsi yhden syöttöpisteen. Kyseisellä kaudella Backman voitti SM-liigassa hopeaa. ==Lähteet== * * Luokka:Suomalaiset jääkiekkoilijat Luokka:Vuonna 1979 syntyneet Luokka:Elävät henkilöt
Painin maailmanmestaruuskilpailut 1969

Vuoden 1969 painin maailmanmestaruuskilpailut järjestettiin maaliskuussa Mar del Platassa, Argentiinassa. Kisoissa painittiin kreikkalais-roomalaista painia ja vapaapainia kymmenessä painoluokassa. ==Mitalistit== ===Kreikkalais- roomalainen paini=== Painoluokka Kultaa Hopeaa Pronssia 48 kg Gheorghe Berceanu Rahim Aliabadi Vladislav Kustov 52 kg Feerooz Arlouzadeh Cornel Turtrea Ivan Mihailišin 57 kg Rustam Kasakov Young An Chang David Hazewinkel 62 kg Roman Rurua Roland Svensson Martti Laakso 68 kg Simion Popescu Sreten Damjanović Juri Grigorjev 74 kg Viktor Igumenov Eero Tapio Matti Poikala 82 kg Petar Krumow Omar Bliadze Milan Nenadić 90 kg Aleksandr Jurkevitš Venko Tsintsarov Niculea Negut 100 kg Nikolai Jakovenko Stefan Petrov Lennart Eriksson yli 100 kg Anatoli Roštšin Wilfried Dietrich Petar Donev ===Vapaapaini=== Painoluokka Kultaa Hopeaa Pronssia 48 kg Ibrahim Javadi Roman Dmitrijev Akihiko Umeda 52 kg Richard Sanders Mohammad Ghorbani Tariel Alibegašvili 57 kg Tadamachi Tanaka Donald Behm Abutaleb Gorgori Talebi 62 kg Tekeo Morita Shamseddin Seyed-Abassi Sagalv Abdulbekov 68 kg Abdollah Movahed Enju Văltšev Nodar Hohašvili 74 kg Zarbeg Beriašvili Wayne Wells Seiji Yamagata 82 kg Fred Fozzard Nojiri Shuichi Majid Kasemi 90 kg Boris Gurevitš Rusi Petrov Henk Schenk 100 kg Šota Lomidze Larry Kristoff Vasil Todorov yli 100 kg Aleksandr Medved Osman Duralijev Abulfazil Anvari ==Lähteet== * FILA:n tietokanta 1969 Luokka:Vuoden 1969 urheilu Luokka:Argentiinan urheilu
Fysiologinen suolaliuos

Fysiologinen suolaliuos (saliini) on suolaliuos, jonka osmoottinen vahvuus on yhtä suuri kuin veren. Ihmisen veren koostumusta vastaa 0,9-prosenttinen suolaliuos. Suolaliuoksen on tärkeää olla osmoottisesti yhtä vahvaa, ettei se vahingoita kohteen soluja. Jos esimerkiksi punasolut joutuvat niiden väkevyyttä laimeampaan, hypotoniseen liuokseen, ne pullistuvat ulkopuolisen nesteen siirtyessä niiden sisään ja lopulta räjähtävät. Väkevämmässä hypertonisessa liuoksessa punasolut taas menevät kasaan, koska solun sisältä siirtyy nestettä ulkopuoliseen väkevämpään liuokseen. Fysiologisen suolaliuoksen lääketieteellinen käyttö aloitettiin vuoden 1831 tienoilla. Se sisältyy Maailman terveysjärjestön tärkeimpien lääkkeiden luetteloon. Vuonna 2017 natrium oli 225. yleisimmin määrätty lääke Yhdysvalloissa, ja sitä sisältyi yli kahteen miljoonaan reseptiin. == Lähteet == == Aiheesta muualla == * 0.9% saline is neither normal nor physiological Journal of Zhejiang University. Science. B. 2016. Luokka:Liuokset Luokka:Ensihoito
Meamea Thomas

Meamea Thomas (11. syyskuuta 1987Meamea Thomas Bio, Stats, and Results | Olympics at Sports-Reference.com – kesäkuu 2013) oli kiribatilainen painonnostaja. Thomas edusti Kiribatia Ateenan olympialaisissa 2004, jolloin hänen kotimaansa osallistui ensimmäisen kerran olympialaisiin. Hän toimi Kiribatin lipunkantajana avajaisissa.Kiribati in first Olympic Games Opening Ceremony Kiribati National Olympic Commitee Thomas sijoittui painonnoston 85 kg:n sarjassa kolmanneksitoista. Tempauksessa hän nosti 130 kg ja työnnössä 162,5 kg saaden yhteistuloksen 292,5 kiloa.Weightlifting Men's 85 kg sportsillustrated.cnn.com Thomas voitti sarjan 85 kg kultamitalin Eteläisen Tyynenmeren mestaruuskilpailuissa Suvassa 2003.Kiribati's Olympic adventure BBC Sport Olympics 2004 Thomas kuoli jäätyään auton alle, kun hän pelasti pyöräilijän hengen työntämällä hänet pois rattijuopon ajoradalta.Oceania Sport Information Centre: In Memoriam: MEAMEA THOMAS 1987-2013 == Lähteet == Luokka:Kiribatilaiset painonnostajat Luokka:Liikenneonnettomuudessa kuolleet Luokka:Vuonna 1987 syntyneet Luokka:Vuonna 2013 kuolleet
Roman Rurua

Roman Rurua (s. 25. marraskuuta 1942) on georgialainen kreikkalais-roomalaisen tyylin painija. Aktiiviaikoinaan hän edusti kansainvälisellä tasolla Neuvostoliittoa. Rurua voitti olympiakultaa 63 kilogramman painoluokassa 1968 Mexico Cityn olympialaisissa. Neljä vuotta aiemmin Tokio olympialaisissa hän oli jäänyt hopealle kärsittyään loppuottelussa tappion unkarilaiselle Imre Polyákille. Maailmanmestaruuksia Rurua voitti neljä kappaletta: 1966 Toledossa, 1967 Bukarestissa, 1969 Mar del Platassa ja 68 kilogramman painoluokassa 1970 Edmontonissa. Viimeisissä MM-kisoissaan 1971 Sofiassa hän sijoittui kuudenneksi. ==Lähteet== * Roman Rurua FILA:n tietokannassa Luokka:Neuvostoliittolaiset kreikkalais-roomalaisen tyylin painijat Luokka:Neuvostoliittolaiset olympiavoittajat Luokka:Vuonna 1942 syntyneet Luokka:Elävät henkilöt
Jõgeva (kunta)

Jõgeva () oli kunta Jõgevamaan maakunnassa, Virossa. Sen asukasluku oli 5 223 (2010), pinta-ala 458,80 neliökilometriä ja asukastiheys 11,4 asukasta neliökilometrillä. Vuoden 2017 kuntauudistuksessa yhdistämällä Jõgevan kunta, Jõgevan kaupunki, Palamusen ja Torman kunnat sekä osa Pajusin ja Puurmanin kunnista uudeksi Jõgevan kunnaksi. == Kylät == Jõgevassa oli 37 kylää: Alavere, Ellakvere, Endla, Kaera, Kassinurme, Kaude, Kivijärve, Kurista, Kõola, Kärde, Laiusevälja, Lemuvere, Liivoja, Lõpe, Mooritsa, Mõisamaa, Paduvere, Painküla, Pakaste, Palupere, Patjala, Pedja, Raaduvere, Rohe, Selli, Soomevere, Teilma, Tooma, Vaimastvere, Vana-Jõgeva, Vilina, Viruvere, Võduvere, Võikvere, Vägeva, Väljaotsa ja Õuna. ==Väestö== Kunnan asukasluvun kehitys: * 2000 – 5 410 asukasta * 2004 – 5 364 asukasta * 2007 – 5 291 asukasta Vuoden 2011 väestönlaskennan mukaan Jõgevan kunnassa oli 4 315 asukasta, joista 4 155 (96,3 %) oli virolaisia, 99 (2,3 %) venäläisiä ja 60 (1,4 %) muita kansallisuuksia. == Lähteet == == Aiheesta muualla == * Luokka:Viron entiset kunnat
Peittaus

Peittaus on ruostumattoman teräksen pintakäsittelyssä käytettävä työmenetelmä. Peittaamista käytetään etenkin hitsaamisen aiheuttaman vähäkromisen oksidikerroksen poistoon, jolloin ruostumattoman teräksen pintaominaisuudet palautuvat. Peittausaine koostuu pääasiassa typpi- ja fluorivetyhapoista.Ruostumattoman teräksen peittaus ja passivointi, Euro Inox Pieniä kappaleita voidaan peitata sähkökemiallisesti tai pastojen ja geelien avulla sivellinpeittauksena. Suurempien kappaleiden peittaus suoritetaan joko uppopeittauksena altaassa tai ruiskupeittauksena. Uppopeittaus suoritetaan yleensä yrityksen peittaamossa tai uppopeittaamiseen erikoistuneessa yrityksessä. Myös ruiskupeittaaminen vaatii asiantuntevan ammattilaisen. ==Lähteet== Luokka:Metallitekniikka Luokka:Seulonnan keskeiset artikkelit
Aletes (Hippoteen poika)

Aletes () oli kreikkalaisessa mytologiassa doorilainen ja Herakleen jälkeläinen alenevassa polvessa. Hän oli Iksionin isä. Kolmekymmentä vuotta herakleidien ensimmäisen maahantunkeutumisen jälkeen Aletes johti doorilaiset sotaan, valloitti Korintin ja karkotti sisyfidit pois maasta. Doridas ja Hyanthidas joutuivat luovuttamaan valloitetun maan hallinnon Aleteelle,Pausanias: Periegesis tes Hellados ('Kreikan kuvaus') 2.4.3–4 (engl. käännös) joka perusti Korintin paikalle, jossa aiemmin oli sijainnut Efyran kaupunki.Pausanias: Periegesis tes Hellados ('Kreikan kuvaus') 2.1.1 (engl. käännös)Strabon: Geografia viii.8.5 engl. käännös Aletes lähetti Melaan, joka oli osallistunut Korintin valloitukseen, Delfoin oraakkelin antaman ennustuksen perusteella takaisin muiden kreikkalaisten joukkoon, mutta lopulta antoi tämän asettua Korinttiin tämän käytettyä kaikkia keinoja päästäkseen Aleteen suosioon.Pausanias: Periegesis tes Hellados ('Kreikan kuvaus') 5.18.8 (engl. käännös) Toisen oraakkelin ennustus lupasi Aleteelle vallan Attikassa, jos Kodros, Attikan kuningas, säilyisi vahingoittumattomana taistelussa. Kun Kodros sai kuulla ennustuksesta, uhrasi hän henkensä estääkseen Attikaa joutumasta vihollisen haltuun. == Lähteet == Luokka:Kreikkalainen mytologia
Raimo Aaltonen

Raimo Aaltonen (s. 1956) on auralainen esteratsastaja, ratsuttaja ja valmentaja. Hän on yksi Suomen menestyksekkäimmistä ja kokeneimmista esteratsastajista. Aaltonen on kahdeksankertainen Suomen mestari vuosilta 1983, 1987, 1992, 1999, 2000, 2007, 2008 ja 2009. Lisäksi hänellä on neljä hopea- ja kaksi pronssimitalia SM-kilpailuista. Juniorikaudelta saavutuksena on kaksi Suomen-mestaruutta. Aaltonen on edustanut Suomea pitkään kansainvälisissä GP-kilpailuissa, Nations Cup -joukkuekilpailuissa sekä maailmancupin osakilpailuissa 1970-luvulta lähtien.http://89.250.62.33/asp/system/empty.asp?P=1068&VID;=default&SID;=610545203812988&S;=1&C;=19234 Aaltonen on nimennyt saksalaisen Gerd Wiltfangin valmentajaksi, joka on vaikuttanut häneen eniten. Aaltonen edustaa Auran Ratsastajia kuten myös hänen tyttärensä Jonna ja Tia. ==Lähteet== Luokka:Suomalaiset esteratsastajat Luokka:Vuonna 1956 syntyneet Luokka:Elävät henkilöt
Peipsiääre

Peipsiääre oli kunta Tartumaalla, Virossa. Pinta-alaa kunnalla oli 31 neliökilometriä. Asukkaita kunnassa oli 817 (1.1.2010) ja väestötiheys oli 32,6 as/km². Asukkaista naisia oli 48,2 prosenttia ja miehiä 51,8 prosenttia. Kunnan hallinnollinen keskus oli Koljka. Peipsiäären kunnanjohtaja oli Rain Sangernebo. == Sijainti == Peipsiäären naapurikunnat olivat Vara etelässä ja lännessä ja Alatskivi pohjoisessa. Idässä kunta rajautui Peipsijärveen. Kunnan keskuksesta oli matkaa maakunnan pääkaupunkiin Tarttoon 50 kilometriä, Varan kunnan Koosan kylään 26 km ja Alatskiveen 8 km. == Koulut == Kunnassa oli yksi koulu, Kolkja Põhikool, jossa oli 73 oppilasta. Opettajia koulussa oli 11. == Kylät == Peipsiäären kunta muodostui viidestä kylästä (): Kasepää, Kolkja, Savka, Sipelga ja Varnja. ==Väestö== Vuonna 2011 silloisessa Peipsiäären kunnassa oli 698 asukasta, joista 69 (9,9 %) oli virolaisia, 600 (86,0 %) venäläisiä ja 30 (4,3 %) muita kansallisuuksia. == Kuntamuutos vuonna 2017 == Vuoden 2017 kuntauudistuksessa Peipsiäären kunta, Kallasten kaupunki, Alastkiven ja Varan kunnat sekä Jõgevamaan Pala yhdistettiin uudeksi Peipsiäären kunnaksi. == Lähteet == == Aiheesta muualla == * Luokka:Viron entiset kunnat
Irukandji

Irukandji (Carukia barnesi) on lämpimissä merissä elävä, kuutiomeduusoihin kuuluva polttiaiseläinlaji. == Koko ja ulkonäkö == Irukandjin uimakello on halkaisijaltaan 12-25 mm. Kellon neljästä nurkasta lähtee yksittäinen pyyntilonkero, jonka pituus vaihtelee 5:stä 50 senttimetriin,Barrier reef Australia mutta sen pyyntilonkerot voivat kasvaa jopa yli metrin mittaisiksi. Irukandji on äärimmäisen vaikeasti havaittavissa, sillä se on vain peukalonkynnen kokoinen ja melkein läpinäkyvä (siksi se löydettiin hyvin myöhään). Pienen kokonsa takia irukandjit kykenevät uimaan läpi uimarantoja suojaamaan viritettyjen meduusaverkkojen ja polttamaan ihmisiä pyyntilonkeroidensa polttiaissoluilla. == Myrkytysoireet == Irukandjin osuma ei heti aiheuta minkäänlaista tuntemusta, mutta 5-45 minuutin kuluttua uhri kokee voimakasta pää- tai selkäsärkyä sekä kipuja lihaksissa ja vatsassa. Myös ahdistus, pahoinvointi ja levottomuus kuuluvat oireisiin. Joissakin tapauksissa myrkky voi aiheuttaa vaarallisen keuhkopöhön, joka useasti johtaa kuolemaan. Tämän takia on itsestään selvää, että oireet vaativat sairaalahoitoa.Fenner P. Irukandji (Carukia barnesi) Marine Medic 2000 Magnesiumin käyttöä irukandjin polttaman hoidossa on tutkittu.Hope for lethal jellyfish cure BBC 2003 == Levinneisyys == Irukandjia tavataan laajalti alueella Australiasta Intiaan ja Thaimaahan sekä Afrikkaan. Merten lämpötilojen kohotessa irukandjien määrä on lähes kolminkertaistunut. == Lähteet == == Aiheesta muualla == * Irukandji(Keskustelu) Luokka:Kuutiomeduusat
Dennis O’Flaherty

Dennis O'Flaherty on yhdysvaltalainen televisiokäsikirjoittaja. Hän sai Edgar Allan Poe -ehdokkuuden elokuvasta Hammett – tehtävä Chinatownissa vuonna 1984. Sittemmin O'Flaherty keskittyi käsikirjoittamaan jaksoja animaatiosarjoihin ja on uransa aikana käsikirjoittanut useita supersankari teemaisia sarjoja, kuten BraveStarr, Kapteeni N, Turtles – mutanttikilpikonnat, Batman ja Prätkähiiret. O'Flaherty kokeili myös näyttelemistä jo 1950-luvun lopulla ja teki usein cameorooleja elokuvissa, kuten The Proper Time, Capricorn yksi ja Kovat kostajat. == Lähteet == Luokka:Yhdysvaltalaiset televisiokäsikirjoittajat Luokka:Yhdysvaltalaiset elokuvanäyttelijät Luokka:Syntymävuosi puuttuu Luokka:Elävät henkilöt
Laodike V

Laodike V (k. 150 eaa.) oli Seleukidien hallitsijasukuun kuulunut prinsessa ja Makedonian kuningas Perseuksen vaimo. Hänen isänsä oli seleukidien kuningas Seleukos IV Filopator ja äitinsä Laodike IV. Vuonna 178 eaa. Laodike sai puolisokseen Antigonidien hallitsijasukuun kuuluneen Makedonian kuningas Perseuksen, joka oli edellisenä vuonna noussut valtaan Makedoniassa. Perseus kuitenkin kukistettiin kolmannessa makedonialaissodassa, jonka jälkeen Laodike palasi Syyriaan. Hän kuoli vuonna 150 eaa. == Lähteet == *Livius.org Luokka:Seleukidit
Seinäsyöttö

Seinäsyöttö tarkoittaa jalkapallossa yksinkertaista syöttökuviota, jossa pelaaja etenee vastustajasta ohi syöttämällä pallon joukkuetoverilleen, joka palauttaa pallon yhdellä kosketuksella takaisin hänen juostua samanaikaisesti vastustajasta ohi. ==Aiheesta muualla== * Havainnollistava animaatio seinäsyötöstä Luokka:Jalkapallotermit
Jack Mendelsohn

Jack Mendelsohn (8. marraskuuta 1926 – 25. tammikuuta 2017) oli yhdysvaltalainen televisiokäsikirjoittaja ja sarjakuvan tekijä, joka oli kolme kertaa Emmy-ehdokkaana usein musikaalisen televisiosarjojen myötä. Hän oli käsikirjoitti uransa aikana useita animaatiosarjoja 1960-luvulta lähtien, kuten Krazy Kat, sekä muutamia Hanna-Barberan tuottamia sarjoja The New Scooby-Doo Movies, The Flintstones Comedy Hour sekä Yogi ja kaverit. ==Lähteet== ==Aiheesta muualla== * TV.com Luokka:Yhdysvaltalaiset televisiokäsikirjoittajat Luokka:Yhdysvaltalaiset sarjakuvantekijät Luokka:Vuonna 1926 syntyneet Luokka:Vuonna 2017 kuolleet
Dahir Riyale Kahin

Dahir Rayale Kahin (, s. 12. maaliskuuta 1952 Quljeed, Awdal) oli itsenäiseksi julistautuneen Somalimaan tasavallan kolmas presidentti. Hän nousi presidentiksi 5. toukokuuta 2002, kun Muhammad Haji Ibrahim Egal kuoli. Hän voitti presidentinvaalit 14. huhtikuuta 2003 edustaen vaaleissa puoluetta Ururka Dimuqraadiga Umada Bahawday (UDUB, Yhdistynyt demokraattinen kansanpuolue) ja vannoi virkavalan 16. toukokuuta 2003. Hän hävisi kesän 2010 presidentinvaalissa oppositiojohtaja Ahmed Mohamud Silanyolle. == Tausta == Kahin sai koulutuksen Mogadishussa. Hän on syntyisin Gadabursi-heimon Reer Dudub -klaanista. Hän on aiemmin ollut diplomaattina Somalian suurlähetystössä Djiboutissa, hän toiminut myös tiedustelupalvelussa, ollut Awdalin kuvernööri, liikemies sekä Somalimaan varapresidentti (1997–2002). == Barrén hallitus== Siad Barren hallinnon viimeisinä vuosina Kahin oli Somalian valtion turvallisuuspalvelun palveluksessa ja palveli päällikkönä Berberassa. Monilla lähteillä (U.S. Department of State, Amnesty International, Human Rights Watch, Africa watch) on tietoja, että tuolloin turvallisuuspalvelu oli sekaantunut kidutukseen ja surmannut siviilejä ilman oikeudenkäyntiä, etenkin Pohjois-Somalian sodan aikana toukokuusta 1988 vuoden 1989 loppuun. Kahinin väitettiin lakkauttaneen Somalian kansallisen liikkeen.Africa News, May 7, 2004/Addis Tribune Presidentti Kahin johti delegaatiota, joka osallistui Kansainyhteisön hallitusten päämiesten kokoukseen 2007 Kampalassa Ugandassa. Sitä on pidetty merkkinä, että Somalimaan tunnustaminen voi olla odotettavissa. == Lähteet == == Aiheesta muualla== * Lyhyt Somalimaan historia Luokka:Somalimaalaiset henkilöt Luokka:Vuonna 1952 syntyneet Luokka:Elävät henkilöt
Nasun suuri elokuva

Nasun suuri elokuva () on DisneyToon Studiosin vuonna 2003 tuottama ja Walt Disney Picturesin ja Buena Vista Distributionin julkaisema animaatioelokuva. Elokuva pohjautuu kirjailija A. A. Milnen Nalle Puh -kirjoihin. Elokuvan pääosassa ei ole tällä kertaa Nalle Puh vaan Nasu. Elokuva sai Annie- ehdokkuuden vuonna 2004 erinomaisista animointiefekteistä. == Juoni == Nasu on suruissaan kadonnut Puolen hehtaarin metsään eivätkä hänen ystävänsä Nalle Puh, Tiikeri, Kani, Ihaa ja Ruu ymmärrä miksi, kunnes ymmärtävät, että syy on kokonaan heissä. He eivät ota Nasua todesta, koska tämä on niin pieni. Ystävykset lähtevät etsimään Nasua ja tutkivat Nasun leikekirjaa, jonka avulla he saavat vihjeitä siitä missä hän on. ==Äänirooleissa== === Alkuperäiset === === Suomenkieliset === ==Lähteet== * https://www.elonet.fi/fi/elokuva/1197721 Luokka:Nalle Puh -elokuvat Luokka:Elokuvat porsaista Luokka:Vuoden 2003 yhdysvaltalaiset elokuvat
S/S Tippa

S/S Tippa on vuonna 1892 Uumajassa rakennettu höyrylaiva, joka toimi pitkään Repola-Viipuri Oy:n ja myöhemmin Rauma-Repola Oy:n hinaajana. Yhtiö osti aluksen armeijalle pakkoluovutetun ja vetäytymisvaiheen aikana upotetun Repola 3 -nimisen laivan tilalle. Ammattiliikenteessä S/S Tippa hinasi muun muassa hakeproomuja Joensuusta ja Kukkapään sahalta Joutsenoon. Ammattiliikenteen päätyttyä alus siirtyi vuonna 1973 yksityisomistukseen ja toimii edelleen huvialuksena Saimaalla. Alus on Museoviraston perinnelaivarekisterissä ja Suomen Höyrypursiseuran alusrekisterissä. == Tekniset tiedot == * Aikaisemmat nimet: Repola 3, Stor-Klas * Alustyyppi: Hinaaja * Rakennuspaikka: Uumaja * Rakennusvuosi: 1892 * Rakennusaine: Teräs * Pituus: 17,10 m * Leveys: 3,77 m * Syväys: 2,10 m * Koneen tyyppi: Compound-höyrykone * Koneen teho: 70 ihv * Nopeus: 8 solmua * Kattila: 34 m² * Polttoaine: Puu * Omistaja: Yksityisomistuksessa (1973–) * Entiset omistajat: Repola-Viipuri Oy, Savonlinna (1947–1951), Rauma-Repola, Savonlinna (1951–1973) * Kotisatama: Savonlinna Lähde ==Lähteet== * Riimala, Erkki: Höyrylaivamme. Suomen Höyrypursiseura ry, 1977. ISBN 951-991 40-4-8 ===Viitteet=== Luokka:Höyrylaivat Luokka:Hinaajat
Jeffrey Scott

Jeffrey Scott (s. 7. toukokuuta 1952 Los Angeles, Kalifornia, Yhdysvallat) on yhdysvaltalainen kolme kertaa Daytime Emmyllä palkittu televisiokäsikirjoittaja. ==Elämäkerta== Scott syntyi Los Angelesissa Norman Maurerille, joka loi ensimmäisen 3D-sarjakuvan ja Joan Howardille vuonna 1952. Hänen isänsä ja isoisänsä ollessa kuuluisia käsikirjoittajia, tuottajia ja ohjaajia Scott pääsi jo nuorella iällä muun muassa Columbia Picturesin elokuviin The Three Stooges Go Around the World in a Daze ja The Outlaws Is Coming. Tuolloin hän ei ajatellut tulevansa kirjoittajaksi vaan pikemminkin näyttelijäksi, arkkitehdiksi tai lakimieheksi. ===Ura=== Opiskeltuaan collegessa Scottilla oli osa-aika työnä sarjakuvien tussaaminen. Myöhemmin hänen isänsä, joka työskenteli Hanna-Barberan tuottamassa Superystävissä käsikirjoitusten editorina, pyysi poikaansa tulemaan erään työntekijän tilalle, joka lopetti työnsä kesken kaiken. Oltuaan apulaistarina editori Scott pian huomasi olevansa puolen vuoden sisällä Superystävät-animaation pääeditori ja käsikirjoitti myös sarjan jaksoja. Vuosia myöhemmin hän saavutti menestystä Pikkumuppetit-animaatiosarjan myötä, josta Scott saavutti kolmen Daytime Emmyn lisäksi Humanitas Prizen vuonna 1985. Sarjan kautta hän pääsi työskentelemään Turtles – mutanttikilpikonniin sen ollessa myös CBS:n televisio-ohjelmistossa. Lisäksi Scott oli työskennellyt sarjan luoneen Fred Wolfin kanssa James Bond Juniorissa vuonna 1991. Päästyään mukaan Turtleseihin hän sai käsikirjoittaa 10. tuotantokauden kaikki kahdeksan jaksoa. ==Lähteet== ==Aiheesta muualla== * TV.com Luokka:Yhdysvaltalaiset televisiokäsikirjoittajat Luokka:Vuonna 1952 syntyneet Luokka:Elävät henkilöt
S/S Warkaus

S/S Warkaus on teräksinen höyrylaiva, joka on rakennettu vuonna 1910 A. Ahlström Osakeyhtiön telakalla Varkaudessa. Alus rakennettiin A. Ahlström Osakeyhtiön omaan käyttöön ja sitä käytettiin puutavaralauttojen ja proomujen hinaukseen. Aluksen voimanlähteenä oli Compaund-höyrykone, jonka tarvitsema höyry tuotettiin 60 kuutiometrin kattilassa. Aluksen polttoaineena oli öljy. Lisäksi laiva toimi satamajäänmurtajana kelirikkoaikana Varkaudessa. Aluksen ansioliikenne päättyi vuonna 1955, jonka jälkeen laiva jätettiin seisomaan kolmeksitoista vuodeksi. Seisonnan jälkeen laiva siirtyi yksityisomistukseen ensin merelle ja sittemmin Saimaan vesille, jossa Warkaus edelleen toimii huvialuksena. Alus kuuluu Museoviraston perinnelaivarekisteriin ja se on Suomen Höyrypursiseuran alusrekisterissä. ==Lähteet== * Riimala, Erkki: Höyrylaivamme. Suomen Höyrypursiseura ry, 1977. ISBN 951-991 40-4-8 == Aiheesta muualla == *Suomen Höyrypursiseura Luokka:Höyrylaivat Luokka:Hinaajat
Painin maailmanmestaruuskilpailut 1970

Vuoden 1970 painin maailmanmestaruuskilpailut järjestettiin heinäkuussa Edmontonissa, Kanadassa. Kisoissa painittiin kreikkalais-roomalaista painia ja vapaapainia kymmenessä painoluokassa. ==Mitalistit== ===Kreikkalais- roomalainen paini=== Painoluokka Kultaa Hopeaa Pronssia 48 kg Gheorghe Berceanu Vladimir Zubkov Bernard Szczepanski 52 kg Petăr Kirov Saburo Sugiyama Boško Marinko 57 kg János Varga David Hazewinkel Rustam Kasakov 62 kg Hideo Fujimoto Slavko Koletić Georgi Mărkov 68 kg Roman Rurua Simion Popescu Tanoue Takashi 74 kg Viktor Igumenov Werner Schröter Petros Galaktopoulos 82 kg Anatoli Nazarenko Petăr Krumov Milan Nenadić 90 kg Valeri Rezantsev Czesław Kwieciński Venko Tsintsarov 100 kg Per Oskar Svensson Ferenc Kiss Nikolai Jakovenko yli 100 kg Anatoli Roštšin József Csatári Niculae Martinescu ===Vapaapaini=== Painoluokka Kultaa Hopeaa Pronssia 48 kg Ibrahim Javadi Akihiko Umeda Roman Dmitrijev 52 kg Ali Riza Alan Baju Bajev Mohammad Ghorbani 57 kg Hideaki Yanagida An Jae-Woon Jantšo Patrikov 62 kg Shamseddin Seyed- Abassi Kiyoshi Abe Michael Young 68 kg Abdollah Movahed Ismail Juseinov Bobby Douglas 74 kg Wayne Wells Mohammad Farhangdoust Danzanarjaa Sereeter 82 kg Juri Šahmuradov Tatsuo Sasaki Vasile Iorga 90 kg Gennadi Strahov Bill Harlow Makoto Kamada 100 kg Vladimir Guljutkin Larry Kristoff Giyasettin Yilmaz yli 100 kg Aleksandr Medved Osman Duralijev Peter Germer ==Lähteet== * FILA:n tietokanta 1970 Luokka:Vuoden 1970 urheilu Luokka:Edmontonin urheilu Luokka:Kanadan paini
Thomas Johansson

Thomas Johansson (s. 24. maaliskuuta 1975 Linköping, Ruotsi) on entinen ruotsalainen tennispelaaja ja olympiamitalisti nelinpelistä. Hän voitti Australian avoimet vuonna 2002 ja on parhaimmillaan ollut maailmanlistan seitsemäs (10. kesäkuuta 2002). Johansson lopetti uransa vuonna 2009. ==Turnausvoitot== Thomas Johansson voitti urallaan yhden Grand Slam -turnauksen, sekä kahdeksan muuta ATP-turnausta. ===Grand Slam -voitot=== * 2002: Australian avoimet (kaksinpeli) ===Muut ATP-voitot=== *1997: Kööpenhamina; Pietari *1999: Montréal/Toronto *2000: Tukholma *2001: Halle; Nottingham *2004: Tukholma *2005: Pietari *2006: Båstad (nelinpeli) ==Davis Cup== Thomas Johansson pelasi 32 ottelua Ruotsin Davis Cup -joukkueesta ja voitti niistä 17. Hän pelasi välierissä vuonna 1998 (debyyttivuosi DC- joukkueessa) Espanjaa vastaan, sekä vuonna 2001 Australiaa vastaan. ==Lähteet== ==Aiheesta muualla== * Thomas Johanssonin esittely ATP:n sivuilla * Thomas Johanssonin esittely Davis Cupin sivuilla Luokka:Ruotsalaiset tennispelaajat Luokka:Ruotsalaiset olympiamitalistit Luokka:Vuonna 1975 syntyneet Luokka:Elävät henkilöt
Bomb Jack

Bomb Jack on Tehkanin kehittämä tasohyppelypeli, joka on julkaistu vuonna 1984. Pelistä on myös jatko-osa NES:lle nimeltä Mighty Bomb Jack. == Pelaaminen == Pelaajan tehtävä on sammuttaa joka tasosta kaikki pommit yksinkertaisesti koskettamalla niitä. Pelaaja voi osua myös vihollisiin, jolloin hän menettää yhden elämän. == Aiheesta muualla == * * Bomb Jack Luokka:Vuoden 1984 videopelit Luokka:Tasohyppelyt Luokka:Kolikkopelit Luokka:Amstrad CPC -pelit Luokka:Commodore 16 -pelit Luokka:Commodore 64 -pelit Luokka:ZX Spectrum -pelit Luokka:Atari ST -pelit Luokka:Amiga-pelit Luokka:Game Boy -pelit Luokka:NEC PC-8801 -pelit Luokka:NEC PC-9801 -pelit Luokka:PlayStation 2 -pelit Luokka:Sega SG-1000 -pelit Luokka:MSX-pelit Luokka:Xbox-pelit Luokka:Virtual Console -pelit Luokka:Java ME -pelit
Taimyr-luokka

Taimyr-luokaan (Таймы́р) kuuluu kaksi ydinkäyttöistä jokijäänmurtajaa, nimialuksen lisäksi NS Vaigatš (Вайгач). Alusten rungot on koottu Wärtsilä Meriteollisuuden Helsingin telakalla 1989. Valmiisiin runkoihin asennettiin ydinreaktorit Baltijski zavodin telakalla Pietarissa. Taimyr-alukset tilasi Neuvostoliitto. Valtio ehti kuitenkin hajota, ja ne otti vastaan Venäjän federaatio. Aluksia operoi aluksi kaupallinen Murmansk Shipping Company, mutta syksyllä 2008 kaikki ydinkäyttöiset alukset siirrettiin valtiolliselle voittoa tavoittelemattomalle Rosatomille. ==Tietoja== * Pituus: 150,2 m (Taimyr), 151.8 m (Vaigatš) * Leveys: 29,2 m * Syväys: 8,0 m * Korkeus: 15,2 m kölistä pääkannelle * Kantavuus: 20 000 tonnia * Nopeus: 18,5 solmua * Miehistö: 120 - 138 * Reaktorit: 1 KLT-40M reaktori, teho 135 MW * Propulsio: 3 potkuria, potkuriteho 52 000 hv * Aluksen runko on noin 32 mm paksuinen. Joulukuussa 2004, alukset kävivät ydinpolttoaineen täydennyksessä. ==Katso myös== * Luettelo ydinkäyttöisistä siviilialuksista ==Aiheesta muualla== * NS Taimyr merellä Luokka:Ydinkäyttöiset jäänmurtajat en:Nuclear-powered icebreaker#Taimyr class
Connor Paolo

Connor Paolo (s. 11. heinäkuuta 1990) on yhdysvaltalainen näyttelijä. Parhaiten hänet tunnetaan Eric van der Woodsenin roolista sarjassa Gossip Girl, Declan Porterin roolista sarjassa Kosto sekä nuoren Aleksanteri Suuren roolista Oliver Stonen ohjaamassa elokuvassa Aleksanteri. == Elämä == Paolo syntyi New Yorkissa vuonna 1990. Hänen isänsä oli kirjailija ja äitinsä muusikko. Hän kävi Professional Performing Arts Schoolia, josta ovat valmistuneet myös Alicia Keys ja Claire Danes. Paolon ura näyttelijänä alkoi yhdeksänvuotiaana, kun hän esiintyi saippuaoopperassa All My Children. == Filmografia == Vuosi Suomenkielinen nimi Alkuperäinen nimi Rooli Muuta 2003 Menneisyyden ote Mystic River Nuori Sean Devine 2004 Aleksanteri Alexander Nuori Alesanteri Suuri 2002–2006 Kova laki: Erikoisyksikkö Law & Order: Special Victims Unit Teddy Winnock 2 jaksoa 2006 World Trade Center World Trade Center Steven McLoughlin 2006 Bully Bully Tom ääni 2007 Snow Angels Snow Angels Warren Hardesky 2009 The Winning Season The Winning Season Damon 2007–2009 Gossip Girl Gossip Girl Eric van der Woodsen 2009 Favorite Son Favorite Son Ross 2009 Camp Hope Camp Hope Jack 2010 Stake Land Stake Land Martin 2012 Kosto Revenge Declan Porter == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1990 syntyneet Luokka:Elävät henkilöt Luokka:Yhdysvaltalaiset lapsinäyttelijät
Pianosonaatti nro 3 (Beethoven)

Ludwig van Beethoven sävelsi kolmannen pianosonaattinsa C-molli op. 2 vuonna 1796, jolloin se myös julkaistiin. Tämä noin 24-minuuttinen teos on omistettu — hänen ensimmäisen ja toisen pianosonaattinsa tapaan — hänen opettajalleen, Joseph Haydnille. == Osat == Teoksessa on neljä osaa: # Allegro con brio # Adagio # Scherzo: Allegro # Allegro assai. == Aiheesta muualla == * Piano Sonata No.3, Op.2/3 (Beethoven, Ludwig van) IMSLP / Petrucci Music Library Luokka:Ludwig van Beethovenin pianosonaatit Luokka:1790-luvun musiikkiteokset
Painin maailmanmestaruuskilpailut 1971

Vuoden 1971 painin maailmanmestaruuskilpailut järjestettiin syyskuussa Sofiassa, Bulgariassa. Kisoissa painittiin kreikkalais-roomalaista painia ja vapaapainia kymmenessä painoluokassa. ==Mitalistit== ===Kreikkalais- roomalainen paini=== Painoluokka Kultaa Hopeaa Pronssia 48 kg Vladimir Zubkov Hizir Sari Stefan Angelov 52 kg Petăr Kirov Gheoghe Stoiciu Jozsef Doncsecs 57 kg Rustam Kasakov Hristo Traikov János Varga 62 kg Georgi Mărkov Kazimierz Lipień Hideo Fujimoto 68 kg Sreten Damjanović Klaus-Peter Göpfert Tanoue Takashi 74 kg Viktor Igumenov Momir Kecman Petros Galaktopoulos 82 kg Csaba Hegedűs Anatoli Nazarenko Kiril Dimitrov 90 kg Valeri Rezantsev Stojan Ivanov Lothar Metz 100 kg Per Oskar Svensson Niculae Martinescu Martin Kolev yli 100 kg Aleksandăr Tomov Anatoli Roštšin Petr Kment ===Vapaapaini=== Painoluokka Kultaa Hopeaa Pronssia 48 kg Ibrahim Javadi Jemran Bazarragcha Ongjnan Nikolov 52 kg Mohammad Ghorbani Baju Bajev Nasrula Nasrulajev 57 kg Hideaki Yanagida Donald Behm Migid Choilogdorj 62 kg Zagalav Abdulbekov Shamseddin Seyed-Abassi Kiyoshi Abe 68 kg Dan Gable Vasili Kazakov Ismail Juseinov 74 kg Juri Gusov Ludovic Ambrus Mohammad Farhangdoust 82 kg Levan Tediašvili Horst Stottmeister Vasile Iorga 90 kg Rusi Petrov Pawel Kurczewski Russel Hellickson 100 kg Šota Lomidze Khorloogiin Bayanmönkh Vasil Todorov yli 100 kg Aleksandr Medved Osman Duralijev Stanisław Makowiecki == Lähteet == * FILA:n tietokanta 1971 Luokka:Vuoden 1971 urheilu Maailmanmestaruuskilpailut 1971 Luokka:Sofian urheilu
Junge (kappale)

"Junge" on Die Ärzten kappale, joka julkaistiin singlenä 5. lokakuuta 2007. Se oli Jazz ist anders albumin ensimmäinen singlejulkaisu. Kappaleesta julkaistiin myös musiikkivideo. == Kappalelista == # # # # Luokka:Die Ärzten kappaleet Luokka:Vuoden 2007 kappaleet
Lied vom Scheitern

”Lied vom Scheitern” on Die Ärzten kappale, joka julkaistiin singlenä 18. tammikuuta 2008. Se oli Jazz ist anders -albumin toinen singlejulkaisu. Kappaleesta julkaistiin myös musiikkivideo. == Kappalelista == # # # # # Luokka:Die Ärzten kappaleet Luokka:Vuoden 2008 kappaleet
Lasse redn

Lasse redn on Die Ärzten kappale, joka julkaistiin singlenä 11. huhtikuuta 2008. Se oli Jazz ist anders albumin kolmas singlejulkaisu. Kappaleesta julkaistiin myös musiikkivideo. == Kappaleet == # # # # # Luokka:Die Ärzten kappaleet Luokka:Vuoden 2008 kappaleet
Yhdistetyn kesä-GP

Yhdistetyn kesä-GP on vuosittainen yhdistetyn kesäkilpailujen kiertue, joka järjestettiin ensimmäistä kertaa vuonna 1998 ja naisille vuonna 2018. == Kokonaiskilpailun mitalistit == === Miehet === Kausi Voittaja Toinen Kolmas 1998 Matthias Looß Jens Gaiser Felix Gottwald – 1999 Ronny Ackermann Sebastian Haseney Jens Deimel 2000 Felix Gottwald Samppa Lajunen Georg Hettich 2001 Samppa Lajunen Bill Demong Jens Gaiser 2002 Mario Stecher Felix Gottwald Todd Lodwick 2003 Jens Gaiser Todd Lodwick Ronny Ackermann 2004 Todd Lodwick Christoph Bieler Johnny Spillane 2005 Christoph Bieler Michael Gruber Petter Tande 2006 Christoph Bieler Mario Stecher Felix Gottwald 2007 David Kreiner Jason Lamy Chappuis Björn Kircheisen 2008 Mario Stecher Anssi Koivuranta Ronny Heer 2009 Tino Edelmann Jonathan Félisaz Ronny Heer 2010 Johannes Rydzek Magnus Moan Eric Frenzel 2011 Johannes Rydzek Björn Kircheisen Eric Frenzel 2012 Bernhard Gruber Akito Watabe Johannes Rydzek 2013 Bernhard Gruber Akito Watabe – Johannes Rydzek 2014 Johannes Rydzek Eric Frenzel Björn Kircheisen 2015 Johannes Rydzek Fabian Rießle Akito Watabe 2016 Jarl Magnus Riiber Mario Seidl François Braud 2017 Mario Seidl Eric Frenzel Fabian Rießle 2018 Mario Seidl Ilkka Herola Martin Fritz 2019 Franz-Josef Rehrl Samuel Costa Antoine Gérard 2020 Ei järjestetty koronaviruspandemian vuoksi 2021 Ilkka Herola Mario Seidl Johannes Rydzek 2022 Ilkka Herola Franz-Josef Rehrl Stefan Rettenegger === Naiset === Kausi Voittaja Toinen Kolmas 2018 Tara Geraghty- Moats Stefanija Nadymova – Jenny Nowak 2019 Stefanija Nadymova Tara Geraghty-Moats Jenny Nowak 2020 Ei järjestetty koronaviruspandemian vuoksi 2021 Gyda Westvold Hansen Ema Volavšek Lisa Hirner 2022 Ema Volavšek Nathalie Armbruster Minja Korhonen == Katso myös == * Mäkihypyn kesä-GP == Lähteet == * FIS:n tietokanta === Viitteet === == Aiheesta muualla == Kesä-GP
Bill Stern

Bill Stern (1. huhtikuuta 1907 Rochester, New York - 19\. marraskuuta 1971 Rye, New York) oli yhdysvaltalainen radion urheiluselostaja. Ensimmäisen urheiluselostuksensa Stern teki 1925 Rochesterissa sijaitsevalla WHAM- asemalla. Parhaiten hänet muistetaan vuosina 1937-1956 esitettyjen radio- ohjelmien The Colgate Sports Newsreel ja Bill Stern Sports isäntänä. Bill Stern nimettiin Radio Hall of Fameen vuonna 1988. Hänellä on tähti Hollywood Walk of Famella.http://www.worldcarfans.com/9080528.011/1934-packard-v12-convertible- victoria-to-return-to-pebble-beach ==Lähteet== *Radio Hall of Fame: Bill Stern ==Aiheesta muualla== *International Jewish Sports Hall of Fame: Bill Stern Luokka:Yhdysvaltalaiset urheiluselostajat Luokka:Radio Hall of Fame Luokka:Hollywood Walk of Fame Luokka:Vuonna 1907 syntyneet Luokka:Vuonna 1971 kuolleet
Misso

Misso () on pienkauppala ja entinen kunta Võrumaalla, Virossa. Vuoden 2017 kuntauudistuksessa vanha Rõugen kunta, Haanja, Mõniste ja Varstu sekä pääosa Misson kunnan kylistä yhdistettiin uudeksi Rõugen kunnaksi ja Missosta tuli Rõugen kuntaan kuuluva pienkauppala. Misson Luhamaan alueen 16 kylästä tuli osa Setomaan kuntaa. == Entinen kunta == Pinta-alaa Misson kunnalla oli 189,9 neliökilometriä ja asukkaita siellä oli 810 (1.1.2008). Väestötiheys oli 4,3 as/km². Misson kunnanjohtajana toimi Lembit Sikk. Kunnan keskus oli nimeltään Misso, jossa asui 280 ihmistä (1.1.2008). Misson naapurikunnat olivat Vastseliina pohjoisessa ja Haanja lännessä. Etelässä kunta rajautui Latviaan ja idässä Venäjään. Luhamaan alueella sijaitsee Luhamaan-Šumilkinon rajanylityspiste, josta on mahdollista ylittää Venäjän raja. Kunnassa sijainnut Luhamaan vuonna 1929 rakennettu Pyhän Hengen kirkko on Setumaan ainoa kirkkojuhlia uuden kalenterin mukaan juhliva kirkko. === Kylät === Misson kunta muodostui seuraavista kylistä (): (Asukasluvut 1. tammikuuta 2008 olleen tilanteen mukaan) Hindsa, Hino, Horosuu, Häärmäni, Hürsi, Kaubi, Kimalasõ, Kiviora, Koorla, Korgõssaarõ, Kossa, Kriiva, Kundsa, Kurõ, Käbli, Kärinä (27 asukasta), Laisi, Leimani, Lütä, Mauri, Misso (280 asukasta), Missokülä, Mokra, Muraski, Määsi (50 asukasta), Möldre, Napi, Parmu, Pedejä, Pruntova, Pulli, Pupli, Põnni, Põrstõ, Pältre, Rammuka, Rebäse, Ritsiko, Saagri, Saagrimäe, Saika, Sakudi, Sandi, Sapi, Savimäe, Savioja, Siksälä, Suurõsuu, Tiastõ, Tiilige, Tika, Toodsi, Tserebi, Tsiistre (25 asukasta) ja Väiko-Tiilige. === Väestö === Vuonna 2011 Misson kunnassa oli 576 asukasta, joista 543 (94,3 %) oli virolaisia, 27 (4,7 %) venäläisiä ja 6 (1,0 %) muita kansallisuuksia. == Lähteet == == Aiheesta muualla == *Setomaa Valdade Liit (suomeksi) Luokka:Rõuge Luokka:Viron pienkauppalat Luokka:Viron entiset kunnat